OpenLLM-France/wikimedia huggingface dataset:
# María Xiao

María Xiao Yao (Calella, 1994ko maiatzaren 19a) kataluniar mahai-tenis jokalaria da. Gurasoak txinatarrak ditu eta Maríak nazionalitate espainiarra eta portugaldarra ditu. Espainiako txapelduna hainbat aldiz izan da bakarka zein bikoteka.

## Biografia

Daili Xiao eta Li Yao gurasoak mahai-tenis jokalari onak izan ziren. Katalunian Calellako taldean jokatu zuten. Ondoren amak Madeiran jokatu zuen hainbat urtez eta han bizi izan zen familia.
Bost urte zituela Madeiran hartu zuen pala lehenengo aldiz Maríak eta 12 urterekin Munduko gazte mailako txapelketa jokatu zuen. Partida bat irabazten jokalari gazteena izan zen. Lau urte beranduako Gazte mailako Olinpiar Joketarako txartela lortu zuen. 2012an Londresko Olinpiar Jokoetan Portugalgo selekzioarekin hartu zuen parte ordezko gisa.
Hurrengo urtean Kataluniara itzuli eta Espainiako selekzioan sartu zen. 2014, 2015 eta 2016an jarraian izan zen Espainiako txapelduna.
Pandemiaren ondoren 2022ko Europako txapelketan bikoteka brontzezko domina eskuratu zuen eta Mediterraneoko Jokoen hasierako ekitaldian bandera eramatearen ardura izan zuen. 2024an Europako txapelduna izan zen bikote mistoan Alvaro Roblesekin batera eta bakarka brontzezko domina eskuratu zuen. Espainiako txapelketa berriak irabazi zituen gainera.

## Palmaresa

* Europako txapelketa:
** Bikote mistoa (1): 2024
** Bikote emakumezkoak (0): 2022an brontzea
** Bakarka (0): 2024an brontzea
* Espainiako txapelketa:
** Bakarka (5): 2014, 2015, 2016, 2024, 2025
** Bikote emakumezkoak (3): 2024, 2026, 2017
** Bikote mistoa (1): 2023

## Erreferentziak

* ↑ (Gaztelaniaz) «María Xiao Campeona de España Absoluta 2016» www.rfetm.es (Noiz kontsultatua: 2025-02-26).
* ↑ (Gaztelaniaz) «Bronce para María Xiao en el dobles del Europeo junto a la rumana Diaconu» MARCA 2022-08-18 (Noiz kontsultatua: 2025-02-26).
* ↑ (Gaztelaniaz) «María Xiao será la abanderada española en la ceremonia de apertura de los Juegos Mediterráneos 2022» rfetm.es (Noiz kontsultatua: 2025-02-26).
* ↑ (Gaztelaniaz) 20minutos. (2024-10-18). «Históricos Álvaro Robles y María Xiao: primeros españoles en proclamarse campeones de Europa de tenis de mesa» www.20minutos.es - Últimas Noticias (Noiz kontsultatua: 2025-02-26).

## Kanpo estekak

* Datuak: Q72759074
* Multimedia: María Xiao / Q72759074
# Zohar

Zohar, baita ere Sefer HaZohar (hebreeraz: זֹהַר‎), euskaraz "Distiraren liburua", Erdi Aroko erlijio lana da. Sefer Yetzirah liburuarekin batera, Shimon bar Yojai errabinoak II. mendean edo Moises Leongoa errabinoak XIII. mendean idatzitako kabala-korrontearen liburu nagusia da.
Zohar testua sakratua da juduentzat, izan ere, parte bakoitza egiazkoa da eta "Toraren arima" irudikatzen du, bere exegesian: Toraren funtsezko esanahia, bere arimaren sekretuaren arima. Zohar, edo Kabalaren bigarren azalpen lana, kabalisten Biblia deitua izan da.
Zohar, gehienbat, arameo-estilo goretsi eta eszentriko gisa deskribatu den horretan dago idatzita, Israelgo Lurraldean (Eretz Israel) hitz egiten zen hizkuntzaz, erromatarren garaian, gure aroko lehen mendeetan. Zohar berriro agertu zen XIII. mendean, eta Moises Leongoa izeneko idazle judu batek argitaratu zuen. Moises Leongoak Shimon bar Yojai errabinoari egotzi zion obra. Antza, errabino hori II. mendeko judua izan zen, erromatarren jazarpenean bizi izan zena; juduen tradizioaren arabera, Erromatar Inperiotik kobazulo batean ezkutatu zen, eta 13 urtez Toraren azterketan aritu zen, bere seme Eleazar errabinoarekin batera.
Errabino-judaismo tradizionalean gehiengo erlijiosoaren iritzia izan da Jainkoak Bibliako pertsonaiei, hala nola Abrahami eta Moisesi, erakutsi zizkiela Kabalaren irakaspenak, eta ahoz transmititu zirela Bibliaren garaitik Shimon bar Yojaik idatzi zuen arte.

## Erreferentziak

* ↑ Paul Vulliaud, La kabbale juive, Paris, Émile Noury, 1923, "L'antiquité du Zohar", t. I ch. 8
* ↑ https://historia-hispanica.rah.es/biografias/32232-mose-ben-sem-tob

## Ikus, gainera

* Kabala
* Moises Leongoa errabinoa
* Judaismo

## Kanpo estekak

* Datuak: Q205388
* Multimedia: Zohar / Q205388
# Lierna

Lierna Italiako udalerri bat da. Leccoko probintzian kokatuta dago, Lombardia eskualdean. 2.149 biztanle ditu, 11,24 kilometro koadroko azaleran banatuta.

## Mugakideak

Liernak honako udalerri hauekin egiten du muga:
Mandello del Lario Oliveto Lario Esino Lario Varenna

## Kanpo estekak

* Datuak: Q42942
* Multimedia: Lierna / Q42942
# Salomon Benaioun

Salomon Benaioun (arabieraz: سليمان بن حيّون‎, Sulaymān bin Ḥayyūn, hebreeraz: שלמה בן חיון‎, Solomon Ben Hayun; Oran, Aljeria, 1867ko uztailaren 30a – Tanger, Maroko, 1921eko martxoaren 22a) Marokoko judu jatorriko inprimatzaile eta kazetaria izan zen. Aljeriako Oran hirian jaio zen, baina bere familia Tetuanetik zetorren. Haïm Benchimol (1834-1915) enpresaburuaren eskaerari erantzunez, Tangerrera lekualdatu zen.
Inprimagintza Parisen ikasi zuen. Inprimatzeko makina modernoetan inbertitu zuen, ekipamenduak Tangerrera bidali zituen eta Inprimategi Frantsesa ezarri zuen Qadi kalean. Argazki estudio bat ere bazuen.
Kol Israel (1891), Mébasser Tov (1894-1895) eta Moghrabi (1904) aldizkariak sortu zituen, nahiz eta denek iraupen laburra izan. El Horria - La Liberté (1915-1922) egunkari elebidunaren sortzailea eta Maṭbaʻat Sulaymān bin Ḥayyūnen jabea ere izan zen.

## Erreferentziak

* 1 2 3 4 (Ingelesez) Segev, Tom. «The Makings of History Tales From Tangier» Haaretz 2011-08-05 (Noiz kontsultatua: 2025-02-26).
* 1 2 3 (Ingelesez) Moreno, Aviad. «Benaioun (Ben Ayoun), Salomon» Encyclopedia of Jews in the Islamic World 2010-10-01 (Noiz kontsultatua: 2025-02-26).
* 1 2 (Frantsesez) Assaraf, Robert. (2005). Une certaine histoire des Juifs du Maroc: 1860-1999. Gawsewitch, 259 or. ISBN 9782350130057. (Noiz kontsultatua: 2025-02-26).
* ↑ (Ingelesez) Baida, Jamaa. «Benchimol, Haïm» Encyclopedia of Jews in the Islamic World 2010-01-10 (Noiz kontsultatua: 2025-02-26).
* 1 2 (Frantsesez) Bensoussan, David. (2012). Il était Une Fois Le Maroc: Témoignages Du Passé Judéo-marocain. iUniverse, 185 or. ISBN 978-1-4759-2608-8. (Noiz kontsultatua: 2025-02-26).
* ↑ (Ingelesez) «El Horria⁩ - ⁨אלחוררייא⁩⁩; גאזיטה אדאבייא, תזארייא, סייאסייא» The National Library of Israel (Noiz kontsultatua: 2025-02-26).
* ↑ (Ingelesez)(Arabieraz) «Hādhā mukhtaṣar Īḍāḥ al-burhān wa-al-ḥujjah fī tafḍīl thaghr Ṭanjah al-durrah al-thamīnah al-bahīyah ṣānahā Allāh rabb al-barīyah min kull sūʼ wa-balīyah: هذا مختصر إيضاح البرهان والحجة في تفضيل ثغر طنجة الدرة الثمينة البهية صانها الله رب البرية من كل سوء وبلية» Islamic Heritage Project - CURIOSity Digital Collections (Noiz kontsultatua: 2025-02-26).

## Kanpo estekak

* Datuak: Q89852873
# Sofia-Xuan Zhang

Sofia-Xuan Zhang (Cartagena, 1999ko irailaren 14a) Murtziako Eskualdean jaiotako kataluniar mahai-tenis jokalaria da. Espainiako txapelduna hainbat aldiz izan da bakarka zein bikoteka.

## Biografia

Gurasoak txinatarrak ditu, Xu Hong ama mahai-tenis jokalari eta entrenatzailea da eta Zhang Zhilin aita futbol jokalaria izan zen Txinan.
Amak Cartagenako taldean jokatzen zuenean jaio zen eta haurra zela amak Gironako taldearekin fitxatu zuenez familia Kataluniara aldatu zen eta ordutik Sofia-Xuanek han egin du ibilbide profesionala.
Gazte mailatan Kataluniako txapelduna izan zen bakarka birritan eta bikoteka lau aldiz. 2019an Espainiako txapelketa urrezko hiru domina eskuratu zituen, bakarka, bikoteka emakumezkoetan eta bikote mistotan. 19 urte baino ez zituen. Balentria hura 2022an errepikatu zuen.
2025ean Espainiako bakarkako txapeldunordea izan zen eta bikoteka txapelduna María Berzosarekin batera.

## Palmaresa

* Espainiako txapelketa:
** Bakarka (2): 2019, 2022
** Bikote emakumezkoak (3): 2019, 2022, 2025
** Bikote mistoa (2): 2019, 2022

## Erreferentziak

* ↑ (Katalanez) «La palista catalana Sofia Xuan Zhang assoleix un triplet històric amb 19 anys» ElNacional.cat 2019-03-18 (Noiz kontsultatua: 2025-02-26).
* ↑ (Gaztelaniaz) «Sofía-Xuan Zhang y Marc Durán logran su segundo título individual de campeones de España» MARCA 2022-03-08 (Noiz kontsultatua: 2025-02-26).
* ↑ (Gaztelaniaz) «María Xiao revalida su título en el Campeonato de España Absoluto en Tarragona» www.rfetm.es (Noiz kontsultatua: 2025-02-26).

## Kanpo estekak

* Datuak: Q112236225
* Multimedia: Sofia-Xuan Zhang / Q112236225
# Cherifa Kersit

Cherifa Kersit edo Chérifa Kersit (arabieraz: شريفة كيرسيت‎, amazigeraz: ⵛⵛⵔⵉⴼⴰ ⴽⵔⵙⵉⵜ; Tazrout M'oukhbou, Khenifra, 1967ko urtarrilaren 1a) tamashait generoko marokoar abeslaria da, Erdialdeko Atlaseko amazigeraz abesten duena.

## Bizitza

Cherifa Tazrout M'oukhboun jaio zen, Marokoko Atlaseko Khenifra eskualdean, eta familiako hamasei seme-alabetako bat izan zen. Eskualde horretako nesken artean ohikoa zen bezala, ez zen inoiz eskolara joan. Gaztea zela, abesti tradizionalak egiten ikasi zuen. Familiaren borondatearen aurka abeslari profesional bihurtu zen, eta Mohamed Rouicha eta Mohamed Maghni bezalako artista ezagunekin aritu da. 2002an lehen diskoa grabatu zuen, Berber Blues.
2008an, Amazigh Kulturaren Errege Institutuak emandako Arte Saria irabazi zuen Hadda Ouâkki eta Ahmed Bizmaouenekin batera. Frantziako eta Marokoko hainbat eszenatokitan aritu da: 2011n Moonfest Lala Takerkoust jaialdian, 2012an Merzouga musikaldian, eta 2012an, 2013an eta 2015ean Fezeko Munduko Musika Sakratuaren Jaialdian.

## Diskografia
### Berber Blues (2002)

* Idhrdh Umalu Z Iâari
* Maysh Yiwin May Tshawrth?
* Ndda S Adbib Nnani
* Ma Gn Tufit Amazir?
* Isul Isul Umarg Nsh Awadigi
* Tahidust: Wllah Ar Thagh Lafiyt G Ul Usmun

## Erreferentziak

* ↑ (Frantsesez) «Cherifa Kersit, une diva amazighe du terroir» Libé Culture 2009-12-09 (Noiz kontsultatua: 2025-02-26).
* ↑ (Frantsesez) «Chérifa Kersit , la diva amazighe» Bladi.net 2006-08-18 (Noiz kontsultatua: 2025-02-26).
* ↑ (Frantsesez) Drihem, Mohammed. «La Diva de la chanson amazighe et poétesse du Moyen Atlas Cherifa Kersit ouvre le Bal au Festival International de la ville d’Ifrane» Oujda City 2018-07-02 (Noiz kontsultatua: 2025-02-26).
* ↑ (Frantsesez) «Cherifa, la poétesse du Moyen-Atlas» Le Parisien 2013-10-18 (Noiz kontsultatua: 2025-02-26).
* ↑ (Frantsesez) Stricot, Matthieu. «À Fès, une Afrique aux reflets multiples» Le Monde des religions 2015-05-30 (Noiz kontsultatua: 2025-02-26).
* ↑ (Ingelesez) «Berber Blues» Hungama (Noiz kontsultatua: 2025-02-26).
* ↑ (Ingelesez) «Berber Blues» AllMusic (Noiz kontsultatua: 2025-02-26).
* ↑ (Ingelesez) «Cherifa* – Berber Blues - Maroc / Morocco» Discogs (Noiz kontsultatua: 2025-02-26).
# Endrick Felipe

Endrick Felipe Moreira da Sousa (Taguatinga, Barruti Federala, Brasil, 2006ko uztailaren 21a) brasildar futbol jokalari profesionala da, bertako Serie A ligako SE Palmeiras-en jokatzen duena aurrelari gisa. Real Madrilekin jokatzen du 2024ko uztailetik aurrera.
Brasilgo futbolean etorkizun oparoenetarikoa duen jokalaritzat jotzen da.

## Bizitza pertsonala

Taguatingaren semea, lau urte zituela hasi zen futbolean jokatzen. Bere familiaren egoera ekonomiko latza medio, zin egin zuen futbol jokalari profesional izango zela. Bere aita Douglas Sousak bere golen bideoak Youtuben ipini ondoren, hainbat kluben interesa erakarri zuen. São Paulo bera fitxatzetik gertu ibili zen, baina azkenean 11 urte zituenean Palmeirasek lortu zituen bere zerbitzuak.

## Ibilbidea
### Hastapenak

Palmeirasen behe kategorietan 169 partidu jokatuta, jada 165 gol daramatza.

## Erreferentziak

* ↑ (Gaztelaniaz) «Acuerdo Real Madrid-Palmeiras por Endrick... a expensas de FIFA» MARCA 2022-12-08 (Noiz kontsultatua: 2022-12-10).
* ↑ (Gaztelaniaz) «El mundo del fútbol, atento: Endrick, la joven promesa que todos quieren, ante un día clave en Palmeiras - TyC Sports» www.tycsports.com (Noiz kontsultatua: 2022-12-07).
* ↑ (Ingelesez) «Endrick emerging as Brazil's next star striker at 15» BBC Sport (Noiz kontsultatua: 2022-12-08).
* ↑ (Gaztelaniaz) Clarín.com. (2022-01-21). «Quién es Endrick Felipe, el delantero brasileño de 15 años que fascina a la FIFA» Clarín (Noiz kontsultatua: 2022-12-08).

## Kanpo estekak

* Datuak: Q110644260
* Multimedia: Endrick Felipe Moreira de Sousa / Q110644260
# Pastixe

Pastixe estiloa literaturan eta beste arte batzuetan erabiltzen den teknika bat da: testuak, estiloak edo autoreak imitatzen dira, obra berean. Frantsesetik dator hitza (pastiche), hasieran italiera bazen ere (pasticcio), marrazkiei aplikatuta: jatorrizkoa bezain ondo eginda zeuden margoen kopiei esaten zitzaien pastitxe.
Literaturan XX. menden erabili zuen lehen aldiz Marcel Proust idazlea Pastiches et melanges liburuan, XIX. mendekoko autore batzuen estiloa imitatuz.
Zineman ere gero eta gehiago erabili ohi da, batipat, zinema posmodernoan.

## Erreferentziak

* ↑ Pastixe ageri da Zehazki hiztegian, eta ez *Pastitxe. Euskaltzaindiren hiztegian ez dira ez bata ez bestea ageri

## Kanpo estekak

* Datuak: Q1128018
* Multimedia: Pastiches / Q1128018
# Baionako eta Euskal Herriko Institutu Unibertsitario Teknologikoa

Baionako eta Euskal Herriko Institutu Unibertsitario Teknologikoa (IUT de Bayonne et du Pays Basque) Akitaniako Paueko eta Aturrialdeko Unibertsitatearen (UPPA) zati den unibertsitatea da, 1985ean sortua. Baiona Ttipian du egoitza, Paul Bert plazan, Angelun beste campus bat badu ere. Urtero 900 bat ikasle berri jasotzen ditu. 2008-2009 ikasturtean denera 2.600 ikasle zituen. 2008an eskola, jangela eta liburutegi berriak ireki zituzten Errobiko kasernan.
Guztira hamabi titulazio eskaintzen ditu, teknologia diploma unibertsitarioak eta diploma unibertsitarioak. Horien artean, gizarte zientziei loturiko ikasketak dira nagusi.

## Erreferentziak

* ↑ Euskonews: "Fakultatea, Baiona Ttipian"

## Kanpo estekak

* (Frantsesez) Baionako eta Euskal Herriko IUT-ren web gune ofiziala
* Datuak: Q12254684
# Aozaratza

Aozaratza Aretxabaletako (Gipuzkoa) auzoa da, herrigunetik ekialdean kokatutakoa. Bestalde, auzoaren ekialdean Urkuluko uharka zabaldurik dago, mendebaldean herrigunea esan bezala, iparraldean Larrino eta hegoaldean Areantza auzoak. 24 baserrik osatzen dute auzoa.

## Demografia

* Aozaratzako biztanleria

## Ondasun nabarmenak

* Otalora dorretxea: Armarria, begiratoki errenazentista, sabai-apaindura dotorea teilatu-Hegalean, harlanduzko obra eta ate eta leihoetako erremateak osagai nabarmenak ditu.
* San Juan Bataiatzailearen eliza: bertan dago Otaloratarren kapera berezia. Urkulu urtegia auzotik gertu dago.
* Otala Zelai: Otalora dorretxetik gertu dagoen parke tiki bat da. Bertan hainbat ekintza herrikoi egiten dira.

## Festak

San Juan jaiak ospatzen dira bertan ekainaren 24an, Aozaratzako elizan omendutako santua horixe denez. Maiatzeko hirugarren igandean Otala Zelai eguna ospatzen da, eta Otala Zelaiko kros herrikoia egiten da.

## Iruditegia

* Otalora dorretxea.
* Aozaratzako eliza.
* Aozaratza Urkuluko uharkaren ertzean.

## Ikus, gainera

* Debagoiena

## Kanpo estekak

* (Gaztelaniaz)Auzoei buruzko informazioa Aretxabaleta udal webgunean.
* Datuak: Q12253718
* Multimedia: Aozaratza / Q12253718
# Arkarazo

Arkarazo Aretxabaletako (Gipuzkoa) auzoa da, herrigunetik hegoaldean kokatutakoa. Auzoaren hegoaldean Mendiola (Eskoriatza) du mugakide, mendebaldean Eskoriatzako herrigunea, iparraldean Aretxabaletako kalea eta ekialdean Areantza auzoa.
12 baserrik osatzen dute Arkarazo, "Juana Etxeko" izenekoa aipagarria delarik. San Millan Elizak eta abade-etxeak multzo arkitektoniko ederra eskaintzen dute. San Millan jaiak ospatzen dira bertan azaroaren 12an.

## Demografia

* Arkarazoko biztanleria

## Ikus, gainera

* Debagoiena

## Kanpo estekak

* (Gaztelaniaz)Auzoei buruzko informazioa Aretxabaleta udal webgunean.
* Datuak: Q12253996
* Multimedia: Arkarazo / Q12253996
# Apotzaga-Etxebarri

Apotzaga-Etxebarri Aretxabaletako (Gipuzkoa) auzoa da.
10 baserrik osatzen dute auzoa. Mugakideei dagokienez, ekialdean eta hegoaldean herrigunea, mendebaldean Apotzaga (Eskoriatza) eta iparraldean Galartza (Aretxabaleta) eta Izurieta ditu.
Aspaldiko usadioari jarraituz, herritarrak elikagaiak bedeinkatzera joaten dira elizara San Blas egunean, otsailaren 3an.

## Demografia

* Apotzaga-Etxebarriko biztanleria

## Salluente

Salluente edo San Lorenzo baseliza arkitektura ondare nabarmena da. Gaur egungo eraikina XVII. mendekoa da, eta antzina herriko parrokia izan zen. Urrutiko herrietako elizkoiak ere sarritan bisitan joaten ziren.

## Ikus, gainera

* Debagoiena

## Kanpo estekak

* (Gaztelaniaz)Auzoei buruzko informazioa Aretxabaleta udal webgunean.
* Datuak: Q12253742
# Galartza (Aretxabaleta)

    Artikulu hau Aretxabaletako auzoari buruzkoa da; beste esanahietarako, ikus «Galartza (argipena)».
Galartza Aretxabaletako (Gipuzkoa) auzoa da, herrigunetik mendebaldera kokatutakoa.
Gipuzkoa eta Arabaren arteko mugatik gertu dago, Untzilla (Aramaio) auzotik mendebaldean Gellaok (Eskoriatza) banatzen duelarik. Ekialdean Izurieta du mugakide, iparraldean Gesalibar eta Uribarri (Arrasate) eta hegoaldean Apotzaga-Etxebarri.
Auzoaren erdigunea, 17 baserri, Santa Luzia eliza, Galartza dorretxea edo Galartzatorre, abadetxea, bolatokia eta hilerriak osatzen dute. Santa Luzia jaiak ospatzen dira bertan abenduaren 13an.

## Demografia

* Galartzako biztanleria

## Ondasun nabarmenak

* Galartza dorretxea: XIV. mendearen amaieraldera eraikitakoa eta Galartza leinuaren egoitza.
* Galartzako kanposantua: Hilerri txiki honen sarreran zera irakur daiteke: Ni gaur ta zu biar ona etorri biar

## Ikus, gainera

* Galartza (Larrabetzu)
* Debagoiena

## Kanpo estekak

* (Gaztelaniaz)Auzoei buruzko informazioa Aretxabaleta udal webgunean.
* Datuak: Q12258111
* Multimedia: Galartza (Aretxabaleta) / Q12258111
# Goroeta

Goroeta edo Korueta Aretxabaletako (Gipuzkoa) auzoa da, herrigunetik hego-ekialderantz kokatutakoa.

## Deskribapena

Bertako parrokia Santiago da eta 19 baserrik osatzen dute auzoa. 'Santixau' jaiak ospatzen dira bertan uztailaren 25ean. Urkulu errekan gora eginez Ugastegi baserri auzoa aurkitzen da, Goroetari dagokiona. 750 metrotako altueran Santikurutz baseliza dago.
Auzoaren ipar eta ekialdean Urkuluko uharka zabaldurik dago. Mendebaldean, Areantza auzoa dago bestela, eta hegoaldean Deguriako harana, Zaraiako mendilerroa eta Elgeakoaren artean.

## Demografia

* Goroetako biztanleria

## Ondasun nabarmenak

* Iraeban baserria, XVII mendean eraikia.
* Santiago parrokia: Eliza neoklasikoa, 1556 urtekoak dira eraikin honi buruzko lehenengo aipamenak. Bestalde, elizako erretaula ikusgarrian Santiago Apostoluaren bizitzaren pasadizoak azaltzen dira.
* Santikurutz baseliza
* Ugastegi VII haitzuloa

## Iruditegia

* Goroeta Urkuluko uharkaren ertzean, atzean Orkatzategi eta Ametzueta mendiak.
* Santiago eliza.
* Iraeban baserria.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Debagoiena

## Kanpo estekak

* (Gaztelaniaz)Auzoei buruzko informazioa Aretxabaleta udal webgunean.
* Datuak: Q12258675
* Multimedia: Goroeta / Q12258675
# Isurieta

Isurieta edo Izurieta Aretxabaletako (Gipuzkoa) auzoa da.
10 baserrik osatzen dute auzoa eta herrigunetik gertuen dagoena da. Iparraldean Arrasate, hegoaldean eta ekialdean Aretxabaletako erdigunea eta mendebaldean Galartza (Aretxabaleta) ditu mugakide.
San Pedro jaiak ospatzen dira bertan ekainaren 29an.

## Demografia

* Isurietako biztanleria

## Ondare nabarmenena

Zenbait aztarna erromaniko gordetzen ditu San Pedro elizak. Izurietan bestela interes handikoa da "Izurieta Azpikoa" baserria.

## Ikus, gainera

* Debagoiena

## Kanpo estekak

* (Gaztelaniaz)Auzoei buruzko informazioa Aretxabaleta udal webgunean.
* Datuak: Q12259851
* Multimedia: Izurieta / Q12259851
# Larrino

Larrino Aretxabaletako (Gipuzkoa) auzoa da, herrigunearen ekialdean kokatutakoa.
Auzoaren hegoaldean Urkuluko uharka zabaldurik dago. Iparraldean Bedoña (Arrasate), ipar-mendebaldean Oro, mendebaldean Aretxabaletako erdigunea (2 kilometrotara) eta ekialdean Zañartu (Oñati) ditu mugakide.
23 baserrik osatzen dute auzoa, haien artean "Lekunberri", "Etxe-berri" eta "Iturriotz Garai". San Kristobal eliza da Larrinoko ikurra, eta izena ematen die bertako festei. Izan ere, San Kristobal jaiak ospatzen dira bertan uztailaren 10ean.

## Demografia

* Larrinoko biztanleria

## Ikus, gainera

* Debagoiena

## Kanpo estekak

* (Gaztelaniaz)Auzoei buruzko informazioa Aretxabaleta udal webgunean.
* Datuak: Q12261940
* Multimedia: Larrino / Q12261940
# Oro (Aretxabaleta)

    Artikulu hau Aretxabaletako auzoari buruzkoa da; beste esanahietarako, ikus «Oro (argipena)».
Oro Aretxabaletako (Gipuzkoa) auzoa da.

## Deskribapena

20 baserrik osatzen dute auzoa eta gaur egun ez dauka elizarik. Garai batean bestela bertan zeuden San Martin eta San Juan ermitak (gaur baserri bihurtuak). San Juan ermitako bataiarria Leintz Gatzagako parrokian dago gaur egun. Horregatik, bertako abade zen On D. Bergaretxek zera esaten zuen "Tengo una pila Bautismal en Oro".
Oroko lurretan dago Aretxabaletako hilerria ere, Bedarretako San Migel eliza egon zen tokian.

## Demografia

* Oroko biztanleria

## Iruditegia

* Bedarretako San Migel hilerria.

## Ikus, gainera

* Debagoiena

## Kanpo estekak

* (Gaztelaniaz)Auzoei buruzko informazioa Aretxabaleta udal webgunean.
* Datuak: Q12265271
* Multimedia: Oro (Aretxabaleta) / Q12265271
# Beballara

Beballara edo Beheko Bailara Asteasuko (Gipuzkoa) auzoa da.

## Demografia

* Beballarako biztanleria

## Ikus, gainera

* Tolosaldea

## Kanpo estekak

* Auzoko baserriak udal webgunean
# Goiballara

Goiballara edo Goi Bailara Asteasuko (Gipuzkoa) auzoa da.

## Demografia

* Goiballarako biztanleria

## Ikus, gainera

* Tolosaldea

## Kanpo estekak

* Auzoko baserriak udal webgunean
# Elizmendi

Elizmendi edo Elemendi Asteasuko (Gipuzkoa) auzoa da.

## Demografia

* Elizmendiko biztanleria

## Ondasun nabarmenak

* San Pedro eliza, XVI. mendekoa, tontorraren gainean dagoena.
* Santa Krutz baseliza.

## Ikus, gainera

* Tolosaldea

## Kanpo estekak

* Auzoko baserriak udal webgunean
* Datuak: Q12256740
* Multimedia: Elizmendi / Q12256740
# Upazan

Upazan Asteasuko (Gipuzkoa) auzoa da.

## Demografia

* Upazango biztanleria

## Ikus, gainera

* Tolosaldea

## Kanpo estekak

* Auzoko baaserriak udal webgunean
* Datuak: Q12268595
# Errekaballara

Errekaballara edo Erreka Bailara Asteasuko (Gipuzkoa) auzoa da.

## Demografia

* Errekaballarako biztanleria

## Ikus, gainera

* Tolosaldea

## Kanpo estekak

* Auzoko baserriak udal webgunean
# Sagrario Ruiz de Apodaca

Sagrario Ruiz de Apodaca (Gasteiz, ?) arabar kazetaria da. Nafarroako Unibertsitatean ikasi eta harrezkero Radio Televisión Españolan lan egin du korrespontsal moduan.
Bere aitona Bruno Ruiz de Apodaka izan zen, Espainiako Gerra Zibilean Araban legez kanpoko exekuzio ugaritan aritutako karlista.

## Erreferentziak

* ↑ Euskal herritar horren aukera pertsonala da euskal abizen hori Ruiz de Apodaca formarekin idaztea. Izan ere, Euskaltzaindiak euskara batuan Ruiz de Apodaka idatzi behar dela arautu du. Ikus Euskal Onomastikaren Datutegia.
* ↑ «La pareja Milá-Ruiz de Apodaca, corresponsales de RTVE en Roma» El Mundo 2014/05/07.
* ↑ (Gaztelaniaz) Gorriti, Un reportaje de Iban. (2024-11-05). «Muerte del diputado Modesto Azcona a manos del “carnicero de Álava”» Deia (Noiz kontsultatua: 2025-02-27).
* Datuak: Q6116841